Antología poética vasca

Antología Poética Vasca Vanguardia Obrera argitaletxeak prestatutako liburua da. Argitaletxe hau ezkerreko alderdi espainiar batekin lotura estua zuen, Partido Comunista de España (marxista-leninista)rekin alegia. Dena dela, antologia urte haietako sortzaile nagusiak bildu zituen, idazleak zein marrazkilariak. Poema gehienak euskaraz eta gaztelaniaz jaso ziren, bi salbuespenkin: Jorge Oteiza eta Txabi Etxebarrietarenak, Oteizak berak horrela eskatuta. Liburua José Bergamín idazlearen poema batekin ireki zen. Hitzaurrea, "Kontzientzia, oroitzapena eta poesia, Felix Maraña kazetariarena zen. Ondoren Ramiro Pinillaren testu labur bat jaso zen. Lehen poema, bestetik, Esteban Urkiaga "Lauaxeta"rena zen: "Langile eraildu bati". Izenburua gaztelaniaz zetorren beste bi azpitituluekin: Frankismoaren biktimei eta askatasunaren aldeko borrokariei omenaldia eta A los 50 años de Gernika. Edizio bakarra ezagutu zuen liburuak.

 Poetak 
Liburuaren lehenengo partean une hartan hilda zeuden poeten lanak jasotzen ziren:
 Esteban Urkiaga
 Joxe Mari Lopetegi
 Angela Figuera Aymerich
 Blas de Otero
 Gabriel Aresti
 Carlos Sanz
 Txabi Etxebarrieta

Ondoren, bizirik zeuden poetan zetozen, 68 guztiak, tartea Puerto de Santa María espetxean zeuden batzuk. Zerrendan gaur egun ezinezkoa izango zen ideologia desberdinetako sortzaileak zeuden: Pablo González de Langarika, Bernardo Atxaga, Vidal de Nicolás, Carlos Aurtenetxe, Rafael Castellano, Jon Juaristi, Mikel Lasa, Patxi Ezkiaga, Koldo Izagirre, Luigi Anselmi, Joan Mari Irigoien, Gregorio San Juan, Mikel Azurmendi, Joseba Sarrionandia, Joxe Azurmendi, Fernando Aramburu, Bitoriano Gandiaga...

 Marrazkilariak 
Margolarien eta marrazkilarien lanak ere ugariak ziren. Azala Jose Luis Zumetarena bazen, atzeko azala Rikardo Ugarterena zen. Beste ilustratzaile batzuk hauek ziren: Javier Arocena, Alejandro Tapia, Nestor Basterretxea, Xabier Baztarrika, Iñaki Moreno Ruiz de Egino, Joseba Eskubi, Julia Otxoa...


Kategoria:Euskarazko poesia liburuak
Kategoria:Gaztelaniazko poesia liburuak
Kategoria:1987ko liburuak
Kategoria:Euskarazko poetak
Kategoria:Euskal Herriko gaztelaniazko poetak
Kategoria:Poesiaren antologiak
Kategoria:Euskal Herriko poesiak
Kategoria:Euskal olerkigintza